《再次前韵》
宋代·廖行之

午日晴明轩眼力，烟浮波面融融碧。
隔溪谁家鸡一声，人在丛篁更深寂。
纤鳞弄暖吹波微，饥雁为作低回飞。
渔翁可是生涯阔，放漾终日忘尘机。
心旌忽为家山起，遥忆潇湘鱠鲈尾。
谁能一席助清风，归去蒸江弄蒸水。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。